CATALUNYA NORD-SUD

Edició núm. 1

Ràdio 4 - Dos quarts de nou del matí

Canigó. El Vallespir

**[CNS101\_ED01\_CANIGO-Sud]**

INTERVENEN

Antoni Glory, Grup Pirinenc Excursionista Nord Català

Pierre Bouzage, Cté. Arlesenc dels Focs St. Joan i Flama del Canigó

Jean Pierre Verges, Cté. Arlesenc dels Focs St. Joan i Flama del Canigó

Rene Bantoure, Pt. Canigó Sud

Guia de Les Gorges de la Fou

Jaume Taurinya, vicepresident de Canigó Grand Site

Jordi Taurinya, Pt. del Casal Jaume I del Conflent

IL·LUSTRACIONS MUSICALS

Companyia Elèctrica Dharma - El Compte Tallaferro

Muntanyes del Canigó - Quartet Mèlt

Muntanyes Regalades, de Cançó d’Amor i de Guerra

CONTINGUT

Iniciem avui un sèrie de programes realitzats entre la Catalunya Nord i el Principat que ens portarà a establir paral·lelismes entre dos territoris d’origen comú però d’estatus diferent. És una proposta que gaudeix d’un reconeixement de l’Espai Català Transfronterer i en el que hi donen suport l’Agència de Desenvolupament Turístic dels Pirineus Orientals, la Casa de la Generalitat a Perpinyà i els Amics de la UNESCO de Girona. Un programa que s’emet en paral·lel per Ràdio Arrels i Fem Girona Ràdio. I com que hi ha dues muntanyes referents a banda i banda dels Pirineus les tres primeres edicions les dedicarem al Canigó i al Montseny.

Arriba el solstici d’estiu. Enguany a dos quarts i cinc minuts de la una de la matinada del 21. En hora solar, o en UTC, Temps Universal Coordinat que va corregint un segon de tant en tant per seguir el sol, l’estiu arribarà a dos quarts i cinc d’onze de la nit del 20 de juny.

El 23, la nit de Sant Joan, la tradició reviurà. S’encendran les fogueres amb la flama que hores abans haurà baixat del Canigó... i aquest cap de setmana a la Catalunya Nord se celebra la Trobada. Antoni Glory, president del Grup Pirinenc Excursionista Nord Català ens explica que és tota una festa per colles i colles que pujant al massís. I la culminació arriba quan es renova la flama que es repartirà arreu.

Així ens ho expliquen al Conflent, a la vall de la Tet, però a l’altra banda també es preparen per l’esdeveniment.

###### Al Casal Jaume I del Conflent trobem en Pierre Bouzage, president del Comitè Arlesenc dels Focs Sant Joan i Flama del Canigó i Jean Pierre Verges de la mateixa organització. Per ells saben de l’abast de la celebració.

Mes tard parlem amb en René Bantoure, alcalde d’Arles de Tec i president de Canigó Sud, que ens detalla l’oferta de la part meridional del massís.

Un accident geogràfic constitueix un atractiu turístic per excel·lència, les Gorges de la Fou. Acompanyats per en Joan Baptiste Puig, tècnic de manteniment, ens endinsem per entre els penya-segats acompanyats pel brogit als nostres peus, -ens dóna suport una passarel·la-, del torrent de la Fou.

Passem a l’altra vessant del Canigó, al Conflent. En Jaume Taurinya, vicepresident de Canigó Grand Site, ens informa de la tasca que es porta a terme per recuperar la llengua catalana. Una de les accions ha estat la creació del Casal Jaume I del Conflent que fa un ventall d’activitats en pro de la llengua i la cultura catalanes amb força lligams amb municipis del sud. Ens ho documenta el seu president, en Jordi Taurinya. L’esperit català és present però la llengua, encara disminuïda, s’està recuperant.

Mirant enrere aflora alguna recança. Com la del pare dels nostres interlocutors quan un dia es va adonar que li havien segrestat la llengua dels avis. I el record de les primeres pujades al Canigó desperta enyorança.

Finalment preguntem pel futur. En Jaume Taurinya creu que la llengua progressarà perquè percep un cert interès en les capes més joves.